Dārta Zunte

Dārta Estere Zunte (sündinud 21. novembril 2000) on Eesti ja Läti skeletonisõitja.

 Eraelu 
Dārta Zunte sündis 2000. aastalDārta Zunte info Rahvusvahelise bobisõidu ja skeletoni föderatsiooni kodulehel. Vaadatud 4. aprillil 2023Eesti spordipere sai huvitava täienduse: lätlannast olümpialootus kolis sinimustvalge lipu alla. Postimees, 30. oktoober 2022 Lätis, eri andmetel kas ValkasPõnev käik: Läti spordilootus kolis Eesti lipu alla. Delfi, 31. oktoober 2022 või Riias.Dārta Zunte info Läti skeletonikoondise kodulehel. Arhiveeritud 24. jaanuaril 2022 

2022. aastal sai ta koos oma kolme õega lisaks Läti kodakondsusele ka Eesti kodakondsuse. Seda võimaldas taotleda asjaolu, et nende emapoolne vanaisa oli pärit Eestist ja nende ema oli samuti Eesti kodakondsuse saanud.Eestit esindama hakanud skeletonisõitja tahab ka eesti keele selgeks saada. ERR, 15. märts 2023

2023. aasta märtsi seisuga elas Dārta Zunte Valkas ja õppis Riia TehnikaülikoolisRTU studente Dārta Zunte iegūst tiesības nākamsezon piedalīties Pasaules kausa izcīņā. Riia Tehnikaülikooli koduleht tollikorraldust. Ta ütles, et loodab edaspidi eesti keele selgeks saada ja Tartu Ülikooli õppima minna. 2023. aasta novembri seisuga jätkas ta tudeerimist Riias ja ütles, et tegeleb eesti keelega edasi, aga pole veel valmis rääkima.Kelgutaja Zunte: viimaste kuude jooksul on olnud päris palju muutusi. ERR, 24. november 2023

 Spordikarjäär 
 Läti 
Enne skeletoni tegeles Dārta Zunte kergejõustikuga ja võistles sprindialadel. Isa innustusel alustas ta 2014. aastal Gints Dzērve käe all skeletonitreeninguid ja tõusis kiiresti Läti noortekoondisse.

Zunte parimad tulemused Läti eest võisteldes olid Euroopa karikasarja etappidel kaks 2. kohta (Sigulda 2020 jaanuar, 2020 detsember) ja üks 3. koht (Sigulda 2019), Põhja-Ameerika karikasarja etapi 4. koht (Whistler 2021), Kontinentaalkarikasarja etapi 5. koht (Sigulda 2021), Maailma karikasarja etapi 18. koht (Innsbruck 2021), juunioride Euroopa meistrivõistluste 3. koht (Sigulda 2019), noorte olümpiamängude 5. koht (Lillehammer 2016), alla 20-aastaste maailmameistrivõistluste 5. koht (Sankt Moritz 2021), juunioride maailmameistrivõistluste kaks 6. kohta (Sigulda 2017, Innsbruck 2022) ja täiskasvanute maailmameistrivõistluste 28. koht (Altenberg 2020).

 Eesti 
Koroonapandeemia ajal otsustas Zunte treener Gints Dzērve loobuda kutselise treeneri tööst ja lahkus Läti koondise juurest. Zunte sõnul analüüsis ta seejärel võimalusi oma sportlikke eesmärke täita ja 2026. aasta olümpiamängudele jõuda ning leidis, et Lätis ta seda saavutada ei suuda, aga Eestis oleks see võimalik. Augustis 2022 avaldas Zunte soovi hakata esindama Eestit ja septembris antigi talle see õigus. 

Zunte ütles, et tema ja Eesti Olümpiakomitee (EOK) nägemus olümpiamängudeks valmistumisest klappisid ning sportlaste toetamise kriteeriumid on Eestis selged ja objektiivsed.Lätist Eesti lipu alla kolinud Zunte: austan väga Eesti kultuuri. Delfi, 2. november 2022 EOK otsustas 2023. aastal maksta talle olümpiaettevalmistustoetust.Team Estonia sportlased. Eesti Olümpiakomitee. Vaadatud 4. aprillil 2023 EOK sõnul võetakse Zuntet võrdselt teiste Eesti sportlastega ja ettevalmistuseks antav raha sõltub tema tulemustest. Zunte tõi olulise tegurina veel välja, et rahvusvaheline bobisõidu ja skeletoni föderatsioon pakub väikestele riikidele võimalust tasuta kasutada sportlasega võistlusel töötava treeneri teenust, ühekordse rahalise toetuse ja tasuta treeningulaagri.Viena no Latvijas labākajām skeletonistēm turpmāk pārstāvēs Igauniju. jauns.lv, 24, oktoober 2022

Et Zunte saaks rahvusvahelistel võistlustel Eestit esindada, tuli Eestis asutada seni puudunud kelguspordi alaliit. Varem pole skeletonisporti Eestis eksisteerinud. Kuna skeletoni Maailma karikasarjas ja maailmameistrivõistlustel antakse varasemate tulemuste põhiseid osaluskohti mitte isikutele, vaid riikide koondistele, ja Eestil need puudusid, siis pidi Zunte võistlemist alustama madalamates sarjades. Neis kogutud punktide alusel oli edaspidi võimalik jõuda tugevamatele võistlustele.

Hooaeg 2022–2023
2022. aasta detsembri seisuga tegi Zunte füüsilise ettevalmistuse treeninguid Valgas Nadežda Bluma juhendamisel ning trassitreeninguid Siguldas koos isa ja Gints Dzērvega, kes oli vahepeal eraettevõtlusele keskendunud, kuid nõustus nüüd jätkama Zunte abistamist. Eesti Kelguspordi Liit pidas samal ajal läbirääkimisi, et Zuntel oleks võimalik treenida mõne suure, näiteks Itaalia või Suurbritannia koondise juures.Skeletonisõitja Zunte: peaeesmärgiks on 2026. aasta olümpiamängud. ERR, 10. detsember 2022

Esimese Eesti koondisse kuuludes peetud võistlushooaja parimad tulemused olid Zuntel Euroopa karikasarja etappidel kaks 3. kohta (mõlemad Siguldas 2023), Kontinentaalkarikasarja etapi 7. koht (Winterberg 2022), Euroopa juunioride meistrivõistluste 5. koht (Innsbruck 2023), juunioride maailmameistrivõistluste 8. koht (Winterberg 2023) ja täiskasvanute maailmameistrivõistluste 24. koht (Sankt Moritz 2023).

Hooaeg 2023–2024
Enne 2023.–2024. aasta hooaega treenis Zunte Riias ja Siguldas. Ta oli koos treeneriga otsinud uusi lahendusi nii varustuse kui tehnika osas ning saanud uue füüsilise ettevalmistuse treeneri. Zunte sõnul oli hooajaks valmistumine olnud hea. Eesti kelguspordiliidu presidendi Rein Esauli hinnangul oli Zunte parandanud palju oma starti. Selleks hooajaks pääses ta jälle võistlema MK-sarja, hooaja põhivõistlusteks olid plaanitud juunioride MM ja juunioride EM.

 Viited 

 Välislingid 

 Darta Zunte Rahvusvahelise bobisõidu ja skeletoni alaliidu kodulehel

Kategooria:Skeleton
Kategooria:Kelgutajad
Kategooria:Läti sportlased
Kategooria:Eesti sportlased
Kategooria:Sündinud 2000